text: নীলাচল স্থাপত্যশৈলী ভারতের আসামে উদ্ভূত হওয়া এক হিন্দু মন্দির স্থাপত্যশৈলী। আসামের হিন্দু ধর্মের ঐতিহাসিক মঠ-মন্দিরসমূহ সবই নীলাচল স্থাপত্যশৈলীর। রথের আদলে নিৰ্মাণ করা বহুভূজাকৃতির ভূমির ওপর কয়েকটি সুউচ্চ শিখরে গঠিত মন্দির এই শৈলীর বিশেষত্ব। এই সংমিশ্রিত স্থাপত্যশৈলী  প্রথম নীলাচল পাহাড়ে অবস্থিত কামাখ্যা মন্দিরে ব্যবহার করা হয়েছিল। কোচ রাজাদের আরম্ভ করা এই শৈলী পরে আহোম রাজাদের সময় জনপ্রিয়তা লাভ করে।
  
  উৎপত্তি
  কোচ রাজা বিশ্বসিংহ পুরানো কামাখ্যা মন্দিরের ধ্বংসাবশেষে পুনরায় উপাসনা প্ৰচলন করেছিলেন। তাঁর পুত্ৰ নরনারায়ণ ধ্বংসাবশেষে পরিণত হওয়া কামাখ্যা মন্দিরের আশে-পাশে ছড়িয়ে থাকা সামগ্রীতে পুনরায় নির্মাণ আরম্ভ করেন। তিনি শিল্পী ও কলা-কুশলীদের আনতে মেঘমুকুন্দ সেনাপতিকে নির্দেশ দিয়েছিলেন। মেঘমুকুন্দ দুবার পাথরের শিখর নির্মাণ করতে অসমর্থ হওয়ার পর ইট দিয়ে বর্তমান শিখর নির্মাণ করান। এই নির্মাণে ব্যবহৃত শিল্পী ও স্থাপত্যবিদ সকলেই বঙ্গের ইসলামীয় স্থাপত্যশৈলীর সাথে পরিচিত ছিলেন। সেজন্য মন্দিরের শিখরসমূহ বেশি উঁচু নয় এবং গম্বুজের প্ৰভাব পরিলক্ষিত হয়। এর সাথে মিনারশৈলীর ছায়ায় অংগশিখর এই স্থাপত্যশৈলীর অন্যতম বৈশিষ্ট্য।
  
  উদাহরণ
   কামাখ্যা মন্দির
   জয় দৌল, শিবসাগর
   সিদ্ধেশ্বর দেবালয়, শুয়ালকুচি
  
  টীকা
  
  তথ্যসূত্র
  
  বিষয়শ্রেণী:আসামের স্থাপত্য
  বিষয়শ্রেণী:হিন্দু মন্দির স্থাপত্য
title: নীলাচল স্থাপত্যশৈলী